Преглед на основните теми в британския печат ( Агенция ЕС ще се съпротивлява срещу всяко възможно предоговаряне на риболовните квоти във водите около Великобритания по време на предложения двугодишен преходен период след Брекзит . Дипломатите от Брюксел са се споразумели , че Великобритания ще остане на практика управлявана от общата риболовна политика на ЕС по време на преходния период и няма да решава размера на улова , пише The Guardian . Миналата година министърът на околната среда на Великобритания Майкъл Гоув заяви , че страната „ ще си върне контрол над водите “ след Брекзит , излизайки от общата риболовна политика , която дава на страните членки да ловят риба на между 12 и 200 морски мили от бреговете на Великобритания . Министърът заяви , че квотите за всеки тип риба ще се предоговорят с Норвегия и ЕС преди Брекзит . „ Забелязваме , че Гоув не е повтарял това в последно време . Явно е разбрал , че това няма да се случи “ , съобщи европейски дипломат . Риболовните квоти за страните членки на ЕС , определяни от министъра на земеделието на Великобритания Джордж Юстис като „ несправедливи “ са определени през 1983 г . въз основа на улова на различните риболовни флоти на страните членки между 1973 и 1978 г . Страните членки определят ежегодно помежду си точното количество риба , което да се лови в морето , вид по вид . Плановете на ЕС означават на практика , че Великобритания ще напусне квотите на Съюза само привидно . Според скорошните изчисления , 33 % от улова на останалите европейски държави се добива в изключителната икономическа зона на Великобритания . Европейските държави , подписали Иранското ядрено споразумение , Великобритания , Германия и Франция призоваха президента на САЩ Доналд Тръмп да не се отказва от него , посочвайки колко е важно за поддържането на международната сигурност и мир , пише The Independent . По време на среща в Брюксел върховният представител на Европейския съюз по въпросите на външните работи и политиката на сигурност Федерика Могерини заяви , че Съюзът , както и трите държави , подписали независимо договора , са обединени в искането си програмата в него да бъде „ напълно прилагана “ . Говорейки пред репортери в Брюксел британският външен министър Борис Джонсън заяви , че „ няма по - добра алтернатива “ на споразумението . „ Ценим ядрения договор с Иран , ние го смятаме за важно дипломатическо постижение . Това е начин да спрем Иран от придобиване ан ядрено оръжие и смятаме , че той се придържа към споразумението “ , допълни той . Могерини заяви , че „ споразумението работи и има резултати по основните му цели , което означава , че има надзор над иранската ядрена програма “ . - Могерини , Джонсън , както и германския и френския външни министри Зигмар Габриел и Жан - Ив льо Дриан проведоха преговори с иранския си колега Мохамад Джавад Зариф относно споразумението . Британският министър на финансите Филип Хамънд заяви , че „ за танго са необходими двама “ относно преговорите за бъдещите търговски отношения между страната му и Съюза след Брекзит . Той заяви , че има „ относителна тишина “ от Брюксел какви да бъдат търговските му отношения с Лондон след излизането на Великобритания през 2019 г . , пише London Evening Standard . В момента и двете страни се подготвят за първите за годината преговори , по време на които ще се фокусират върху условията за преходния период . „ Казват , че за танго са необходими двама . И двете страни трябва да са ясни какви искат да са бъдещите им отношения “ , заяви Хамънд . „ Знам , че Брюксел се оплаква , че Великобритания все още не е решила какви отношения иска , но Лондон смята , че от оставащите в ЕС 27 страни членки има слаби сигнали какви да са отношенията с Великобритания след Брекзит “ , допълни той Министърът допълни , че мнозина коментатори погрешно смятат , че въпроса за бъдещите търговски отношения е нещо , което единствено Великобритания може да реши . „ Давайки сигнал за готовност да се работи в дух на прагматично сътрудничество , ЕС ще изпрати сигнал на британците , който ще резонира , докато те обмислят възможностите за бъдещето “ , заключи Хамънд . След срещата на високо равнище на южните страни членки на ЕС в Рим Кипър , Малта , Гърция и Португалия се присъединиха към Франция , Испания и Италия , подкрепяйки идеята за създаване на транснационални списъци преди изборите за европейски депутати следващата година , пише The Daily Express . Ги Верхофстад , координаторът по Брекзит на Европейския парламент съобщи новината и изрази мнение , че това „ ще укрепи демократичното измерение на ЕС “ . „ Имаме само още една година да направим това . Нека направим Европа по - демократична заедно “ , допълни той . Транснационалните списъци са обсъждани през последните две години , но президентът на Франция Еманюел Макрон ги подкрепи като „ начин за изпращане на послание за увереност и единство в европейския бюджет “ . Подобни списъци ще позволяват на електората да гласува два пъти – и за национални евродепутати , и за паневропейски евродепутати . Брекзит представлява огромна възможност за европейските федералисти , защото освобождава 73 места , преди това заемани от британските евродепутати , което ще позволи по време на провеждането на експеримента нито един евродепутат да не загуби мястото си . Придвижването към т . нар . „ Съединени европейски щати “ ще създаде дори още повече бюрокрация , основавайки нова избирателна комисия на ЕС , която ще попълва списъците . © 2018 Всички права запазени . Позоваването на Информационна агенция " Фокус " е задължително !